Diari Oficial de la Generalitat Valenciana


Sumari del DOGV 9383, del 14-07-2022 (2022/6763)

RESOLUCIÓ de 12 de juliol de 2022, de la Secretaria Autonòmica d'Eficiència i Tecnologia Sanitària per la qual es deleguen, temporalment, competències per a la resolució dels recursos d'alçada en matèria d'autoritzacions de funcionament, modificació i tancament de determinats centres i serveis sanitaris en la Secretaria Autonòmica de Salut Pública i del Sistema Sanitari Públic.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9383

Data del DOGV
:   14-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6763


Data del document
:   12-07-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ de 12 de juliol de 2022, de la Secretaria Autonòmica d'Eficiència i Tecnologia Sanitària per la qual es deleguen, temporalment, competències per a la resolució dels recursos d'alçada en matèria d'autoritzacions de funcionament, modificació i tancament de determinats centres i serveis sanitaris en la Secretaria Autonòmica de Salut Pública i del Sistema Sanitari Públic. [2022/6763]  
La Direcció General d'Investigació i Alta Inspecció Sanitària és competent per a resoldre les autoritzacions de funcionament, modificació i tancament de determinats centres i serveis sanitaris establides en l'article 4.2 de l'Ordre 7/2017, de 28 d'agost, de la Conselleria de Sanitat Universal i Salut Pública, per la qual es desplega el Decret 157/2014, de 3 d'octubre, del Consell, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat.  
Atés que en l'actualitat està vacant el lloc de la persona titular de la Direcció General d'Investigació i Alta Inspecció Sanitària, la Secretaria Autonòmica d'Eficiència i Tecnològica Sanitària exerceix temporalment les seues competències, en virtut del règim de suplències que recull l'article 7.3 del Decret 185/2020, de 16 de novembre, del Consell, d'aprovació del Reglament orgànic i funcional de la Conselleria de Sanitat Universal i Salut Pública.  
Contra les resolucions que es dicten en aquesta matèria d'autoritzacions de funcionament, modificació i tancament de determinats centres i serveis sanitaris, que no posen fi a la via administrativa, és procedent un recurs d'alçada davant del superior jeràrquic que va dictar l'acte, de conformitat amb l'article 121 de la Llei 39/2015, d'1 d'octubre, de procediment administratiu comú de les administracions públiques, que en aquests supòsits és la persona titular de la Secretaria Autonòmica d'Eficiència i Tecnologia Sanitària.  
En aquest context, pel fet de coincidir en el supòsit d'aquests procediments en un mateix òrgan la resolució d'autorització per vacant i la resolució d'un possible recurs d'alçada, considerant que aquesta doble actuació desvirtua el sentit, essència i finalitat del recurs administratiu, pel fet d'haver de ser dictades per un mateix òrgan, s'estima necessari procedir per raons d'eficàcia a la delegació del recurs administratiu en un altre òrgan de la Conselleria de Sanitat Universal i Salut Pública, de conformitat amb l'article 63.1 de la Llei 5/1983, de 30 de novembre, del Consell, i amb l'article 9 de la Llei 40/2015, d'1 d'octubre, de règim jurídic del sector públic.  
En virtut d'això, resolc:  
  
Delegar en la Secretaria Autonòmica de Salut Pública i del Sistema Sanitari Públic la competència per a resoldre els recursos d'alçada contra les resolucions de la Direcció General d'Investigació i Alta Inspecció Sanitària en matèria d'autoritzacions de funcionament, modificació i tancament de determinats centres i serveis sanitaris establides en l'article 4.2 de l'Ordre 7/2017, de 28 d'agost, de la Conselleria de Sanitat Universal i Salut Pública.  
Aquesta resolució mantindrà la seua eficàcia fins que es procedisca a la cobertura del lloc de la persona titular de la Direcció General d'Investigació i Alta Inspecció Sanitària.  
Aquesta resolució haurà de publicar-se en el Diari Oficial de la Generalitat Valenciana.  
  
València, 12 de juliol de 2022.- La secretària autonòmica d'Eficiència i Tecnologia Sanitària: Concha Andrés Sanchis.